Diari Oficial de la Generalitat Valenciana


Sumari del DOGV 3367, del 06-11-1998 (1998/9459)

ORDRE de 30 d'octubre de 1998, de la Conselleria de Cultura, Educació i Ciència, per la qual es fa pública la convocatòria d'ajudes per a realització d'estatges formatius del professorat en empreses, integrades en el marc del programa Sòcrates, capítol II (Comenius) Acció 1.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3367

Data del DOGV
:   06-11-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/9459


Data del document
:   30-10-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 30 d'octubre de 1998, de la Conselleria de Cultura, Educació i Ciència, per la qual es fa pública la convocatòria d'ajudes per a realització d'estatges formatius del professorat en empreses, integrades en el marc del programa Sòcrates, capítol II (Comenius) Acció 1. [1998/X9459]
  
El Programa Sòcrates va ser aprovat per la Decisió 819/95/CE, del Parlament Europeu i del Consell, de 14 de març de 1995 (Diario Oficial de las Comunidades Europeas de 20 d'abril). Vigent fins a finals de 1999, és aplicable als 15 estats membres de la Unió Europea, i també a Islàndia, Liechtenstein i Noruega, en el marc de l'Acord sobre l'Espai Econòmic Europeu.
  
El Programa Sòcrates és el programa d'acció de la Unió Europea per a la cooperació transnacional en l'àmbit de l'educació i té el seu fonament jurídic en els articles 126 i 127 del Tractat de la Unió Europea segons els quals la Comunitat Europea contribuirà al desenrotllament d'una educació de qualitat i d'un espai europeu obert de cooperació en matèria d'ensenyament a través d'una sèrie d'accions, que es portaran a terme en estreta col·laboració amb els estats membres.
  
La Comissió Europea efectua anualment, en el Diario Oficial de las Comunidades Europeas, l'anunci públic de les ajudes concedides en el marc del Programa Sòcrates. La Guia del Candidat, publicada també per la Comissió Europea, conté la informació sobre els procediments, les dates i els criteris que hauran de ser considerats durant el procés de selecció.
  
En les accions descentralitzades, els estats membres podran aplicar criteris addicionals que s'adapten a les necessitats del país.
  
En conseqüència, l'Ordre Ministerial de 30 de desembre de 1996 (BOE del 10 de gener de 1997), en el marc constituït per la Comissió Europea per a cada una de les accions, estableix les normes generals a què s'hauran d'ajustar les convocatòries específiques d'ajudes de les mencionades accions descentralitzades que hauran de publicar en els seus respectius diaris oficials les comunitats autònomes que tenen competències educatives plenes.
  
La Comissió Europea va decidir crear al 1994 un projecte pilot d'estatges formatius del professorat en empreses, denominat ?European Teacher Placement- (ETP), que vinguera a completar els programes d'intercanvi de professors existents en la Unió Europea.
  
A partir de 1996/97, el ETP es va integrar en el programa Sòcrates, capítol I (Commines) Acció 1, mantenint la denominació de ?European Teacher Placement in Enterprise- (ETP). La Direcció General XXII va realitzar una contribució significativa per a intensificar els vincles entre l'escola i l'empresa finançant uns 500 ETP en l'àmbit europeu, esforç que es pretén estendre a la convocatòria de 1998/99.
  
La distribució aconsellable dels 500 ETP és la següent: 250 per a Projectes Educatius Europeus (PEE) ja existents que desitgen incorporar tal experiència laboral, i altres 250 per a professors de nova incorporació a fi de crear un projecte educatiu amb un enfocament específic escola/empresa.
  
A Espanya li corresponen 50 ETP, distribuïts en dos modalitats: 25 dins dels projectes multilaterals i altres 25 de lliure accés, podent-se assignar els estatges no coberts en la primera modalitat a la segona.
  
L'objectiu del ETP és oferir al Professorat que imparteix Educació Primària, Educació Secundària, Batxillerat, COU, Formació Professional i Formació Professional Específica, en servei actiu, l'oportunitat de millorar el seu coneixement del món empresarial en un àmbit internacional, de desenrotllar les seues competències professionals, de consolidar la dimensió europea i laboral en el seu treball docent i que dita experiència desemboque en un projecte educatiu multilateral que incloga una o diverses empreses.
  
Per tot això, i segons disposa l'article 35 de la Llei 5/1983, de 30 de desembre de Govern Valencià,
  
ORDENE
  
Primer. Convocatòria
  
Fer pública la convocatòria d'ajudes per a la realització d'estatges formatius del professorat en empreses, integrades en el marc del programa Sòcrates, capítol II (Comenius) Acció 1, i també les bases per les quals es regirà , que s'inclouen com a annex I d'esta ordre.
  
Segon. Finançament
  
El finançament es realitzarà segons els criteris establits en la mencionada Ordre Ministerial de 30 de desembre de 1996 (BOE del 10.01.97).
  
Tercer. Comissió Seleccionadora
  
1. Per a portar a terme l'estudi de les sol·licituds d'ajudes de les accions previstes en esta ordre, es constituirà una comissió formada per:
  
President/a: el director general d'Ordenació i Innovació Educativa i Política Lingüística o la persona en qui delegue.
  
Vocals: els subdirectors d'Educació de les tres direccions territorials de Cultura i Educació, o les persones designades a l'efecte pel director territorial corresponent.
  
- un/a inspector/a d'Educació designat/da pel director general d'Ordenació i Innovació Educativa i Política Lingüística
  
- un/a director/a o assessor/a de Centre de Formació, Innovació i Recursos Educatius (CEFIRE) de cada una de les tres províncies, designats/des pel director general d'Ordenació i Innovació Educativa i Política Lingüística.
  
Secretari: un/a funcionari/ària del Servei de Programes d'Innovació i Suport Escolar de la Direcció General d'Ordenació i Innovació Educativa i Política Lingüística.
  
2. La Comissió Seleccionadora ajustarà la seua actuació al que disposen els articles 22 i següents de la Llei de Règim Jurídic de les Administracions Públiques i del Procediment Administratiu Comú.
  
3. Esta Comissió tindrà facultats per a resoldre tots els dubtes relatius al procés de selecció i podrà entrevistar-se amb els sol·licitants quan ho considere necessari.
  
4. La Comissió Seleccionadora podrà consultar tècnics especialitzats a l'únic efecte de col·laborar en la valoració dels mèrits dels candidats/es.
  
5. Estudiades les sol·licituds, la Comissió Seleccionadora elevarà proposta a la Direcció General d'Ordenació i Innovació Educativa i Política Lingüística per a la seua aprovació.
  
Quart. Resolució
  
El termini màxim per a resoldre les sol·licituds serà l'indicat en l'annex I d'esta ordre.
  
Cinqué. Permisos i llicències
  
Els beneficiaris de les ajudes a què fa referència esta ordre, per a realitzar les activitats corresponents, hauran de tindre prèviament els permisos previstos en la legislació vigent.
  
Disposicions Finals
  
Primera
  
Es delega en la Direcció General d'Ordenació i Innovació Educativa i Política Lingüística la facultat de resoldre esta convocatòria, i se l'autoritza a adoptar les mesures necessàries per al compliment i desenrotllament d'esta ordre, i resoldre totes les incidències que es plantegen en la seua interpretació i execució.
  
Segona
  
Esta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Contra esta ordre, que esgota la via administrativa, es podrà interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats des de l'endemà de la seua publicació, prèvia comunicació a la Conselleria de Cultura, Educació i Ciència, segons disposen l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 57 i 58 de la Llei Reguladora de la Jurisdicció Contenciosa Administrativa.
  
València, 30 d'octubre de 1998
  
El conseller de Cultura, Educació i Ciència,
  
FRANCISCO CAMPS ORTIZ
  
Annex I
  
Bases de la convocatòria
  
Primera. Modalitats segons la duració de l'estatge
  
El professorat pot optar a tres modalitats diferents:
  
a) de 3 setmanes, de les quals 2 transcorren al centre educatiu europeu receptor de l'intercanvi i 1 setmana es destina a realitzar la formació en una empresa dins de l'àrea de competència o de l'àmbit de l'organisme d'acollida.
  
b) de 2 setmanes, distribuïdes entre la formació a l'empresa i la seua permanència al centre educatiu.
  
c) d'1 setmana, destinada íntegrament a la formació en una empresa d'un altre estat membre de la Unió Europea.
  
Segona. Finançament de les ajudes
  
El finançament varia segons la modalitat adoptada i el país on es realitzarà l'estatge. En tot cas no excedirà de:
  
a) 1500 ecus per estatge realitzat, de 3 setmanes de duració
  
b) 1000 ecus pel de 2 setmanes
  
c) 750 ecus pel d'1 setmana
  
Tercera. Període de realització
  
Els estatges que, preferentment, han de ser recíprocs i consecutius, podran portar-se a terme al llarg del curs 1998/99 en qualsevol país membre de la Unió Europea, els estats d'àmbit econòmic europeu (Noruega, Islàndia i Lietchestein) i els futurs estats membres que firmen el protocol de la Comissió per a novembre de 1998.
  
Es realitzaran sempre dins del període lectiu del país d'acollida.
  
Quarta. Beneficiaris de les ajudes
  
Podrà participar en esta convocatòria el professorat en servei actiu en centres públics i privats de la Comunitat Valenciana, que impartisquen ensenyaments d'Educació Primària, Educació Secundària, Batxillerat, COU, Formació Professional i Formació Professional Específica, en una de les següents modalitats:
  
a) dins dels projectes multilaterals, quan el centre educatiu forme part d'un Projecte Educatiu Europeu Comenius, Acció 1
  
b) d'accés lliure: considerant l'especificitat del programa, podran participar també si el centre no forma part d'un Projecte Educatiu Europeu Comenius, Acció 1
  
Els estatges no coberts en la primera modalitat, podran ser assignats a la segona.
  
Cinquena. Prioritats de selecció
  
Tindrà prioritat de selecció el professorat que reunisca els següents requisits:
  
a) domini tècnic professional en l'idioma del país en què se sol·licita realitzar l'estatge formatiu en empreses
  
b) impartir docència en els Cicles Formatius de Grau Mitjà i/o Superior
  
c) idoneïtat i possibilitat de les empreses amb què el centre té convenis de col·laboració perquè el professorat de la Unió Europea puga realitzar el seu estatge de pràctiques formatives en dites empreses
  
d) no haver participat anteriorment en esta iniciativa
  
e) en el cas dels centres públics, el professorat que tinga destinació definitiva
  
Sisena. Termini de presentació de les sol·licituds
  
1. El termini de presentació per a les sol·licituds del professorat de centres que no formen part d'un Projecte Educatiu Europeu Comenius, Acció 1, serà des de l'endemà de la publicació d'esta ordre fins al 16 de novembre, inclòs.
  
2. No hi ha data límit de remissió per a les sol·licituds del professorat de centres que tinguen Projecte Educatiu Europeu Comenius, Acció 1 vigent, però haurà de sol·licitar-se, com a mínim tres mesos abans de la realització de l'estatge.
  
Setena. Documentació a presentar (original i 2 còpies)
  
1. Les sol·licituds, el model de les quals figura com a annex II d'esta ordre, i la documentació facilitada a l'efecte per la Conselleria de Cultura, Educació i Ciència, les direccions territorials de Cultura i Educació i els Centres de Formació, Innovació i Recursos Educatius (CEFIRE)
  
2. A més, els professors de centres educatius que participen en un Projecte Educatiu Europeu Comenius, Acció 1, hauran de presentar el document que figura com a annex III.
  
3. L'annex IV, en canvi, el presentarà el professorat de centres educatius que no participen en un Projecte Educatiu Europeu Comenius, Acció 1.
  
4. El professorat de centres que tinguen convenis de col·laboració amb empreses, haurà de presentar també el document que figura com a annex V.
  
Vuitena. Forma de presentació de les sol·licituds
  
1. Les sol·licituds es dirigiran a la Conselleria de Cultura, Educació i Ciència, Direcció General d'Ordenació i Innovació Educativa i Política Lingüística, Av. Campanar, 32 € 46096 València.
  
2. Les sol·licituds, i la documentació mencionada en la base setena, es presentaran en el Registre General de la Conselleria de Cultura, Educació i Ciència, Av. Campanar, 32 € 46780 València, o per qualsevol de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. En el cas que s'opte per presentar-les en una oficina de correus, es farà en sobre obert perquè la sol·licitud siga segellada i datada pel funcionari/a de correus abans de ser certificada. Les persones que no presenten directament la seua sol·licitud en el Registre General de la Conselleria de Cultura, Educació i Ciència, hauran de comunicar, per fax, el lloc de presentació, a la Direcció General d'Ordenació i Innovació Educativa i Política Lingüística, (fax: 96 386 61 74).
  
Novena. Selecció de les sol·licituds
  
1. La Comissió Seleccionadora establida en l'apartat tercer d' esta ordre realitzarà l'oportuna preselecció provisional de candidats/as que l'elevarà a la Direcció General d'Ordenació i Innovació Educativa i Política Lingüística, que l'aprovarà i la farà pública en els taulers d'anuncis de la Conselleria de Cultura, Educació i Ciència, de les direccions territorials de Cultura i Educació i dels CEFIRE.
  
2. Publicada la preselecció provisional, els candidats/as disposaran d'un termini de 5 dies naturals per a presentar reclamacions davant la Comissió Seleccionadora. Les persones que no presenten directament la seua reclamació en el Registre General de la Conselleria de Cultura, Educació i Ciència, hauran de comunicar, per fax, el lloc de presentació a la Direcció General d'Ordenació i Innovació Educativa i Política Lingüística (fax: 96 386 61 74).
  
3. Transcorregut aquest termini, una vegada estudiades i, en el seu cas, ateses les reclamacions, la Comissió Seleccionadora elevarà la proposta definitiva de participants preseleccionats a la Direcció General d'Ordenació i Innovació Educativa i Política Lingüística, que remetrà dites sol·licituds preseleccionades a la Subdirecció General de Formació Professional Reglada del Ministeri d'Educació i Cultura, que és la instància de coordinació del ETP a Espanya, als únics efectes que, en el cas dels professors d'accés lliure que no disposen de soci d'intercanvi, troben un homòleg adequat en altre país.
  
4. La Subdirecció General de Formació Professional Reglada, rebudes les sol·licituds preseleccionades del professorat, establirà les correspondències adequades per a l'intercanvi entre les sol·licituds i les ofertes dels centres i professorat d'altres països de la Unió Europea i comunicarà el resultat a la Direcció General d'Ordenació i Innovació Educativa i Política Lingüística, que el farà públic als taulers d'anuncis de la Conselleria de Cultura, Educació i Ciència, de les direccions territorials de Cultura i Educació i dels CEFIRE.
  
Deu. Comunicació de la subvenció
  
La Direcció General d'Ordenació i Innovació Educativa i Política Lingüística comunicarà al professorat seleccionat de la Comunitat Valenciana la concessió de la subvenció i li farà arribar la documentació informativa relativa al programa i les seues línies operatives.
  
La Direcció General d'Ordenació i Innovació Educativa i Política Lingüística comunicarà a l'Agència Nacional Sòcrates el nom de les persones beneficiàries i la quantia assignada.
  
L'Agència Nacional Sòcrates remetrà a les persones beneficiàries un contracte vinculant, que hauran de tornar firmat a l'agència i una còpia a la Direcció General d'Ordenació i Innovació Educativa i Política Lingüística .
  
Onze. Memòria de participació i justificació de la despesa
  
Una vegada finalitzat l'estatge formatiu en empresa, el professorat participant haurà de remetre la següent documentació:
  
a) Memòria de les activitats portades a terme i l'imprés d'avaluació firmat pel tutor/a de l'empresa en què haja estat, i l'imprés d'avaluació del professor/a (una còpia a la Direcció General d'Ordenació i Innovació Educativa i Política Lingüística i una altra còpia a la Subdirecció General de Formació Professional Reglada: c) Argumosa, 43 € pavelló 5; 28832 Madrid. Fax: 05-086 93 17)
  
b) Informe justificatiu de despeses, aportant les factures o els rebuts de les despeses ocasionades dins de la subvenció atorgada. Els originals d'esta justificació econòmica seran enviats a l'Agència Nacional Sòcrates i una còpia a la Direcció General d'Ordenació i Innovació Educativa i Política Lingüística
  
Dotze. Obligacions dels beneficiaris
  
a) Comunicar a la Direcció General d'Ordenació i Innovació Educativa i Política Lingüística, en el seu cas, l'obtenció de subvencions o ajudes per a la mateixa finalitat de qualssevol administració o entitat pública o privada, nacional o internacional
  
b) Sotmetre's a les actuacions de control financer que corresponguen i a les de comprovació que puguen efectuar la Conselleria de Cultura, Educació i Ciència, l'Agència Nacional Sòcrates i les instàncies comunitàries competents
  
c) Justificar la correcta inversió de l'ajuda rebuda, presentant la documentació especificada en la base onze de l'annex I d'esta ordre.
  
La falta de justificació de l'ajuda rebuda comportarà el reintegrament de la quantitat no justificada i dels interessos de demora, sense perjuí de les responsabilitats administratives en què es poguera incórrer segons disposa la vigent Llei General Pressupostària i la normativa comunitària.
  
Tretze. Retirada de documents
  
Una vegada publicades les resolucions definitives i finalitzats els terminis per a la interposició de recursos, les persones interessades i/o autoritzades disposaran de tres mesos per a poder retirar la documentació presentada a la Direcció General d'Ordenació i Innovació Educativa i Política Lingüística.
  
Annex II
  
ETP
  
FORMULARI DE SOL·LICITUD
  
I. INFORMACIÓ PERSONAL
  
Cognoms...
  
Nom....
  
Centre... Codi: ....
  
 Domicili...
  
Localitat i codi postal....
  
Telèfon... telefax...
  
Domicili particular...
  
Localitat i codi postal...
  
Telèfon particular... Data de naixement....
  
II. CONEIXEMENT D'IDIOMES
  
Idiomes Nivell de coneixements
  
 Molt bo Bo Escàs
  
País que sol·licita: ....
  
III. INFORMACIÓ PROFESSIONAL.
  
Càrrec actual i nivell educatiu en què imparteix docència
  
......................................................................................................
  
¿Impartix docència en Cicles Formatius de Grau Mitjà i/o Superior?. En cas afirmatiu, indeque el títol del Cicle.
  
......................................................................................................
  
......................................................................................................
  
Ha participat cap vegada a una estatge formatiu en empresa (ETP)?. Si la resposta és afirmativa, per favor, indiqueu el país i l'any.
  
......................................................................................................
  
......................................................................................................
  
......................................................................................................
  
Repercussió de l'estatge en la seua docència (es poden afegir altres fulls)
  
......................................................................................................
  
......................................................................................................
  
(Data) (Firma)
  
CONSELLERIA DE CULTURA, EDUCACIÓ I CIÈNCIA. DIRECCIÓ GENERAL D'ORDENACIÓ I INNOVACIÓ EDUCATIVA I POLÍTICA LINGÜÍSTICA.
  
Av. Campanar, 32. 46499 València
  
Annex III
  
ETP
  
CENTRES QUE JA PARTICIPEN EN UN PROJECTE
  
 EDUCATIU EUROPEU
  
COMENIUS, ACCIÓ 1.
  
Sr./Sra. .......................................................................................
  
director/a del Centre ..................................................................
  
CERTIFIQUE:
  
Que dins de les activitats programades per al curs 1998/99 es contempla la realització d'un ETP en el marc del Projecte Educatiu Europeu Comenius, Acció 1. núm. ............................del Programa Sòcrates, en el qual participa el centre i té l'aprovació dels òrgans competents.
  
I perquè conste on convinga i als efectes oportuns, lliure este certificat a...................... a .............. de ...................... de mil nou-cents noranta ................
  
Firmat:
  
Annex IV
  
ETP
  
CENTRES QUE NO PARTICIPEN EN UN PROJECTE
  
EDUCATIU EUROPEU
  
COMENIUS, ACCIÓ 1.
  
Sr./Sra. .......................................................................................
  
director/a del Centre ..................................................................
  
CERTIFIQUE:
  
Que dins de les activitats programades per al curs 1998/99 es preveu la realització d'un ETP en el qual participa el centre i té l'aprovació dels òrgans competents.
  
I perquè conste on convinga i als efectes oportuns, lliure este certificat a .................................. a ............ de ............... de 199....
  
Firmat:
  
Annex V
  
ETP
  
 Sr./Sra. .......................................................................................
  
director/a del centre ....................................................................
  
CERTIFICA:
  
Que el centre té un conveni de col·laboració amb la empresa ................................................................................., que és idònia per tal que un/a professor/a de la Unió Europea puga realitzar el seu estatge formatiu (ETP) en dita empresa.
  
I perquè conste on convinga i als efectes oportuns, lliure este certificat en ...................... a .............. de ...................... de mil nou-cents noranta ................